Mae disgwyl i tua 60 o bobl a phlant gymryd rhan yn y Corrithon wrth gofio am gyfraniad yr athletwr John Ivor Disley, un o gyd-sefydlwyr Marathon Llundain.

Dywedodd Carl Jones, un o'r rhai sy'n gyfrifol am y ras gyfnewid, ei bod yn "anhygoel i feddwl fod Marathon Llundain, sydd wedi codi dros £860m ers ei sefydlu yn 1981, wedi dechrau fel breuddwyd bachgen o Gorris".

"O ni eisiau dweud wrth bobl am freuddwyd John Disley," meddai Mr Jones, sydd yn ei amser hamdden wedi bod yn gyfrifol am gynnal rasys beic mynydd yn yr ardal er mwyn codi arian at achosion da.